דן יקיר (מדען)

דן יקיר (נולד ב-1953) הוא פרופסור במחלקה למדעי כדור הארץ וכוכבי הלכת במכון ויצמן למדע. חתן פרס ישראל בתחום חקר מדעי כדור הארץ, גאולוגיה ומדעי האטמוספירה לשנת תשע"ט (2019).

ביוגרפיה
יקיר הוא בוגר כפר הנוער כנות. למד באוניברסיטה העברית בירושלים שבה קיבל תואר ראשון (1978), תואר שני (1980) ותואר דוקטור (1987) בביוכימיה חקלאית ובחקר הפוטוסינתזה, על עבודה שכותרתה "השפעת צינה על המנגנון הפוטוסינתטי בעגבניות". יצא לפוסט-דוקטורט באוניברסיטת קליפורניה בלוס אנג'לס (UCLA) ובאוניברסיטת דיוק. ב-1991 הצטרף במלגת אלון לסגל המחלקה למדעי הסביבה (כיום המחלקה למדעי כדור הארץ וכוכבי הלכת) במכון ויצמן למדע, והתקדם לדרגת פרופסור מן המניין. בשנים 2003–2009 כיהן כראש המחלקה וכראש מרכז זוסמן למדעי הסביבה.

הוא כיהן כחבר הוועד המנהל של המעבדה הימית הבין-אוניברסיטאית באילת (2009–2015), מכון הערבה ללימודי הסביבה (החל מ-2013), מכון דוידסון לחינוך מדעי (החל מ-2010), והאגודה הישראלית לאקולוגיה ומדעי הסביבה (2010–2016), והוא יו"ר מועצת הפרופסורים של מכון ויצמן.

פרסים ומענקים 

 2006 פרס לנדאו למדעים ולמחקר.

 פרופ' יקיר הוא חתן פרס ישראל בתחום חקר מדעי כדור הארץ, גאולוגיה ומדעי האטמוספירה לשנת תשע"ט. בנימוקי ועדת הפרס נכתב:

 2022 מענק הקרן הלאומית למדע לקידום מחקר על השפעות המערכות האקולוגיות באפריקה על האקלים (מכון ויצמן למדע).

קישורים חיצוניים

 דן יקיר - קורות חיים, באתר של מכון ויצמן למדע
 דן יקיר, באתר של מכון ויצמן למדע
 דן יקיר, מפעל חיים באתר פרס ישראל
 נימוקי השופטים להענקת פרס ישראל לדן יקיר, באתר פרס ישראל
 פרופ' דן יקיר ממכון ויצמן, זוכה פרס ישראל בתחום חקר מדעי כדור הארץ, באתר "הידען", 1 באפריל 2019

הערות שוליים

סגל מכון ויצמן למדע: כימיה
זוכי פרס ישראל
זוכי פרס ישראל לשנת 2019
זוכי פרס לנדאו למדעים ולמחקר
בעלי תואר דוקטור מהאוניברסיטה העברית בירושלים
ישראלים שנולדו ב-1953